โพลีแคต

โพลีแคต (Polycat) เป็นวงดนตรีแนวซินท์ป็อป จากจังหวัดเชียงใหม่ ภายใต้สังกัดสมอลล์รูม จากผลงานเพลง พบกันใหม่ ของทางวงก็ทำให้วงโพลีแคตเริ่มเป็นที่รู้จักจากสไตล์การร้อง และแนวเพลงซินธ์ป็อปสมัยคริสต์ทศวรรษ 1980

**ประวัติ**
โพลีแคต เกิดจากการรวมตัวกันตั้งวงเล่นดนตรี โดยเริ่มจาก “ผา” และ “นะ” ที่เรียนอยู่มหาวิทยาลัยเชียงใหม่ด้วยกัน ก่อตั้งวงดนตรีขึ้นมา ใช้ชื่อวงว่า “Ska Rangers” วงดนตรีแนวเร็กเก้ สกา มี “นะ” เป็นนักร้องนำ และกีตาร์ “ผา” และ “โต้ง” เล่นเครื่องเป่า โดยได้ “ดอย” และ “เพียว” เพื่อนรุ่นน้องจากมหาวิทยาลัยพายัพ มาตีกลอง และเล่นเบสให้ พวกเขาเดินสายเล่นดนตรีตามผับต่าง ๆ ในจังหวัดเชียงใหม่เป็นเวลา 3 ปี ก็ได้มีโอกาสเข้าไปแคสหนัง “เดอะ แฮงค์โอเวอร์ ภาค 2” และได้ถูกเลือกให้เล่นโดยเป็นฉากแต่งงานโดยที่พวกเขาเล่นเพลง “I Ran (So Far Away)” ของศิลปิน อะฟล็อกออฟซีกัลส์ ทำให้พวกเขาได้รู้จักกับแนวดนตรีที่เรียกว่า “นิวเวฟ” ที่เต็มไปด้วยเสน่ห์ของเครื่องสังเคราะห์เสียง (ซินธิไซเซอร์) จึงยึดเป็นแนวทางใหม่ของวง และได้มีการผสมผสานเครื่องเป่าเข้าไปด้วยจึงเกิดแนวดนตรีแนวใหม่ที่เรียกว่า “ซินธ์ป็อป หรือ อินดี้แดนซ์” พร้อมกับชื่อวงใหม่ในนามโพลีแคต
วงโพลิแคตออกอัลบั้มแรกชื่อว่า "05:57" เมื่อปี 2554 จากนั้นในปี 2559 ออกอัลบั้มชุดที่ 2 ชื่อว่า "80 Kisses" ซึ่งประสบความสำเร็จและเป็นที่รู้จักอย่างรวดเร็วในเพลง พบกันใหม่ เพลงนี้ปลุกกระแสดนตรีในยุค 80 ขึ้นมาอีกครั้ง ปัจจุบันเหลือสมาชิกเพียง 3 คน ได้แก่ นะ ร้องนำ, เพียว มือเบส และ โต้ง ซินธิไซเซอร์
ในปี พ.ศ. 2559 โพลิแคตเป็นศิลปินรายแรกของไทยที่ได้รับเลือกให้ปรากฏบนแบนเนอร์ของร้านไอทูนส์ และแอปเปิลมิวสิก นอกจากนี้ในอีกสองปีต่อมา วงได้รับเลือกให้เปิดการแสดงในวันเปิดตัวอย่างเป็นทางการของแอปเปิลสโตร์สาขาแรกของไทย ณ ศูนย์การค้าไอคอนสยาม

**สมาชิก**

**สมาชิกปัจจุบัน**
 รัตน จันทร์ประสิทธิ์ (นะ) -  ร้องนำ, กีตาร์, ซินธิไซเซอร์ เกิดวันที่ 14 กรกฎาคม พ.ศ. 2529 เกิดที่ อำเภอสันกำแพง จังหวัดเชียงใหม่ (พ.ศ. 2554 - ปัจจุบัน)- เพียว วาตานาเบะ (เพียว): เบส, ซินธิไซเซอร์ เกิดวันที่ 4 มีนาคม พ.ศ. 2524 เกิดที่ อำเภอแม่ริม จังหวัดเชียงใหม่ (พ.ศ. 2554 - ปัจจุบัน)- พลากร กันจินะ (โต้ง) - คีย์บอร์ด, ทรัมเป็ต, ซินธิไซเซอร์ เกิดวันที่ 2 กรกฏาคม พ.ศ. 2537 เกิดที่ อำเภอพาน จังหวัดเชียงราย (พ.ศ. 2554 - ปัจจุบัน)

**สมาชิกร่วมทัวร์**
 บารเมษฐ์ จิรวัฒนวิจิตร (ปอนด์): กีตาร์- ธัชพล ชีวะปริยางบูรณ์ (ต๊อบ): กลอง- ปุรวิชญ์ ขาวลออ (เอี่ยว): กลอง- อิทธิพร สุปรีชากร (กั้ง): กลอง

**อดีตสมาชิก**
 พงศธร สวัสดิชัชวาล (ภูผา): แซกโซโฟน, ซินธิไซเซอร์ (2554)- กวีวิชย์ ไชยแก้ว (ดอย): กลอง (2554)

**ผลงานเพลง**

**สตูดิโออัลบั้ม**

**อีพี**

**ซิงเกิล**

**ในฐานะศิลปินร้องนำ**

**ในฐานะศิลปินรับเชิญ**

**โปรโมชั่นซิงเกิล**

**เพลงอื่น ๆ**

**คอนเสิร์ต**
 คอนเสิร์ต CAT GIG Polycat ของคลื่น แคท เรดิโอ (Cat Radio) ตอน เพื่อนไม่จริง : 25 มิถุนายน 2558 ณ มงคล สตูดิโอ RCA- คอนเสิร์ต 35 ปี คาราบาว : 27 สิงหาคม 2559 ณ อิมแพค อารีน่า เมืองทองธานี- คอนเสิร์ต Cat Expo 4 25–26 พฤศจิกายน 2560- คอนเสิร์ต Cat Expo 5 24–25 พฤศจิกายน 2561- คอนเสิร์ตนั่งเล่น ver.4 : 26 มกราคม 2562- คอนเสิร์ต Cover Night Live : STEP BACK 80's with BURIN x POLYCAT : 2 มีนาคม 2562- คอนเสิร์ต Cat TSHIRT 6 1–2 มิถุนายน 2562- คอนเสิร์ต LEO Presents Polycat I Want You Concert : 31 สิงหาคม – 1 กันยายน 2562 ที่ธันเดอร์โดม เมืองทองธานี- คอนเสิร์ต Cat Expo 6 23–24 พฤศจิกายน 2562

**รางวัล**
 FaT Radio NEW ARTIST OF THE YEAR 2012- EFM Radio เพลงยอดนิยมประจำเดือน พฤศจิกายน 2014- Bang Music Awards 2015 สาขา Best Breakout Artist- The Guitar Mag Awards 2016 สาขา The best Style Of the Year- Hot Music จาก KAZZ AWARDS 2016- Joox Thailand Music Awards 2017 สาขา Indie Song of the Year- The Guitar Mag Awards 2019 สาขา The Best Producer of the Year : รัตน จันทร์ประสิทธิ์ (Na Polycat) จากเพลง อาวรณ์ (I Want You)- JOOX Thailand Music Awards 2019 สาขา Indie Song of the Year 2019 : เพลง อาวรณ์ (I Want You) ของ POLYCAT- รางวัล TOTY Music Awards 2021
** เสนอชื่อเข้าชิง สาขาอัลบั้มแห่งปี อัลบั้ม Pillow War
** เสนอชื่อเข้าชิง สาขากลุ่มศิลปินแห่งปี
** เสนอชื่อเข้าชิง สาขาอัลบั้มแพคเกจจิงแห่งปี อัลบั้ม Pillow War

**หมายเหตุ**

**อ้างอิง**

**แหล่งข้อมูลอื่น == -  เฟซบุ๊กของวงโพลีแคท-  อินสตาแกรมของวงโพลีแคท-  เว็บไซต์ของสมอลล์รูม
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2010
หมวดหมู่:กลุ่มดนตรีไทยที่ก่อตั้งในปี พ.ศ. 2554
หมวดหมู่:ศิลปินสังกัดสมอลล์รูม